**Edmonton Oilers** on kanadalainen ammattilaistason jääkiekkoseura, jonka kotikaupunki on Edmonton Albertan provinssissa. Seura kuuluu NHL:n Läntisen konferenssin Tyynenmeren divisioonaan.

Edmonton Oilers perustettiin 1. marraskuuta 1971, ja seura liittyi seuraavalle kaudelle WHA-liigan jäseneksi yhtenä liigan kahdestatoista alkuperäisseurasta. Alun perin Oilersin piti olla toinen Albertan WHA-seuroista yhdessä Calgary Broncosin kanssa, mutta Broncosin organisaatio siirrettiin Yhdysvaltojen puolelle Clevelandiin, jossa se otti käyttöönsä nimen Cleveland Crusaders. Jäätyään ainoaksi Albertan seuraksi Oilers otti käyttöönsä nimen Alberta Oilers. Jo seuraavalla kaudella seuran nimi vaihdettiin takaisin Edmonton Oilersiksi, minkä jälkeen seuran nimeä ei ole muutettu. NHL:ään Oilers liittyi WHA:n alasajon myötä vuonna 1979 yhdessä Quebec Nordiquesin, Hartford Whalersin ja Winnipeg Jetsin kanssa.

Oilers on voittanut NHL:n Stanley Cup -mestaruuden viidesti vuosina 1984, 1985, 1987, 1988 ja 1990. Oilersia voidaankin New York Islandersin ohella pitää 1980-luvun NHL:n parhaana seurana.

Historia
--------

### WHA ja ensimmäiset vuodet NHL:ssä

Alberta Oilers liittyi WHA:han vuonna 1972 liigan perustajajäsenenä. Seuran perustaja oli Bill Hunter, joka oli aiemmin omistanut Western Hockey League -seuran Edmonton Oil Kingsin. Aluksi suunniteltiin, että joukkue pelaisi kotiottelunsa sekä Edmontonissa että Calgaryssä ja joukkue nimettiin Alberta Oilersiksi. Suunnitelma ei kuitenkaan toteutunut ja joukkue pelasi kaikki kotiottelunsa Edmontonissa. Nimi muutettiinkin Edmonton Oilersiksi vuonna 1973.

Oilersin omistus siirtyi 1970-luvun puolivälissä Nelson Skalbanialle, joka otti myöhemmin liikekumppanikseen Peter Pocklingtonin. Skalbania myi sittemmin koko osuutensa seurasta Pocklingtonille. Vuonna 1978 Oilers teki historiansa merkittävimmän pelaajakaupan, kun Pocklington osti Wayne Gretzkyn Indianapolis Racersiltä. Gretzky ehti pelata vain yhden kauden WHA:ssa ennen liigan tarun päättymistä. Hän oli seuran selvästi parhaana pistemiehenä johdattamassa Oilersia WHA:n loppuotteluihin. Edmonton hävisi loppuottelusarjan Winnipeg Jetsiä vastaan voitoin 2–4. NHL:ään Oilers liittyi vuonna 1979 kolmen muun WHA-seuran, Jetsin, Hartford Whalersin ja Quebec Nordiquesin kanssa. Oilers on näistä seuroista ainoa, joka on välttänyt siirron toiselle paikkakunnalle ja uudelleennimeämisen.

Oilers eteni NHL:n pudotuspeleihin jo ensimmäisellä kaudellaan. Joukkue kuitenkin hävisi pudotuspelien ensimmäisellä kierroksella Philadelphia Flyersille. Kaudella 1980–1981 joukkue eteni pudotuspelien toiselle kierrokselle voitettuaan Montreal Canadiensin ensimmäisellä kierroksella suoraan kolmessa ottelussa. Toisella kierroksella tie nousi kuitenkin pystyyn tulevaa mestaria New York Islandersia vastaan. Kaudella 1981–1982 Oilers oli liigan vahvimpia seuroja runkosarjassa (toiseksi eniten pisteitä New York Islandersin jälkeen), mutta pudotuspeleissä tie katkesi jo ensimmäisellä kierroksella Los Angeles Kingsiä vastaan. Vuonna 1983 joukkue eteni ensimmäistä kertaa Stanley Cupin loppuotteluihin, mutta hävisi puolustavalle mestarille Islandersille neljässä ottelussa.

### Menestysvuodet – seitsemän kautta, viisi mestaruutta

Jari Kurri oli yksi Oilersin tärkeimmistä pelaajista Wayne Gretzkyn ohella
Kaudesta 1983–1984 alkoi Oilersin dynastia, jonka aikana seura voitti viisi Stanley Cupia seitsemän kauden aikana. Loppuotteluissa 1984 seura onnistui viimein voittamaan neljä mestaruutta peräkkäin voittaneen Islandersin. Otteluvoitot menivät 4–1 Oilersille. Oilers uusi mestaruutensa vuonna 1985, jolloin se voitti loppuotteluissa Philadelphia Flyersin niin ikään voitoin 4–1. Vuonna 1986 se hävisi pudotuspelien toisella kierroksella tulevalle finalistille Calgary Flamesille, mutta kaudet 1986–1987 ja 1987–1988 sujuivat jälleen Oilersin komennossa. Vuoden 1987 Stanley Cupin loppuotteluissa he voittivat Philadelphia Flyersin tasaisessa seitsemän ottelun sarjassa voitoin 4–3 ja vuoden 1988 loppuotteluissa Boston Bruinsin suoraan voitoin 4–0. Oilers hävisi vuoden 1988 pudotuspeleissä vain kaksi ottelua 18:sta, ensimmäisellä kierroksella yhden ottelun Winnipeg Jetsille ja konferenssin loppuotteluissa ottelun Detroit Red Wingsille.

Neljännen mestaruuskauden jälkeen, kesällä 1988, Oilers myi Wayne Gretzkyn Los Angeles Kingsiin. Gretzkyn lisäksi Kingsiin lähtivät Mike Krushelnyski ja Marty McSorley ja Oilers sai 15 miljoonaa Yhdysvaltain dollaria, Kingsin ensimmäisen kierroksen varausvuorot NHL:n varaustilaisuuksissa 1989, 1991 ja 1993 sekä kaksi pelaajaa, Jimmy Carsonin ja Martin Gelinasin. Gretzky-kaupan jälkeinen kausi oli seuralle vaikea ja se putosi 1989 jo pudotuspelien ensimmäisellä kierroksella, ensimmäisen kerran vuoden 1982 jälkeen, juuri Kingsiä vastaan. Vuonna 1990 Oilers otti viidennen ja viimeisimmän Stanley Cupin voittonsa Grant Fuhrin seuran ykkösmaalivahtina korvanneen Bill Ranfordin johdolla. Loppuotteluissa Oilers kaatoi Boston Bruinsin voitoin 4–1 ja Ranford valittiin pudotuspelien arvokkaimmaksi pelaajaksi.

### 1990-luku ja 2000-vuosikymmenen alku

1990-luvun alun ensimmäisten kausien jälkeen alkoi Oilersin alamäki. Joukkue pääsi vielä vuosina 1991 ja 1992 konferenssin loppuotteluin, joissa se hävisi 1991 Minnesota North Starsille ja 1992 Chicago Blackhawksille, mutta vuonna 1993 Oilers jäi pudotuspelien ulkopuolelle ensimmäistä kertaa NHL-taipaleensa aikana ja sama toistui kolmena seuraavana vuonna. NHL:n kohoavien palkkojen vuoksi Oilersin ja useimpien muiden kanadalaisseurojen oli hankala kilpailla rikkaimpien yhdysvaltalaisseurojen kanssa ja seura joutuikin kauppaamaan lyhyen ajan sisään useimmat mestaruusvuosiensa tärkeimmät pelaajat, muun muassa Mark Messierin New York Rangersiin, Jari Kurrin Philadelphia Flyersiin (joka kauppasi hänet saman tien Los Angeles Kingsiin) ja Glenn Andersonin sekä Grant Fuhrin Toronto Maple Leafsiin vuonna 1991. Nämä neljä pelaajaa sekä Randy Gregg, Charlie Huddy ja Kevin Lowe olivat voittamassa kaikkia Oilersin viittä Stanley Cupia. Neljä Stanley Cupia Oilersin riveissä voittivat Wayne Gretzky, Kevin McClelland ja Esa Tikkanen.

Suurimman osan 1990-lukua Oilers oli talousvaikeuksissa ja seuran pysyminen Edmontonissa oli vaakalaudalla. Vuonna 1998 liikemies Leslie Alexander teki seurasta ostotarjouksen, jonka toteutuminen olisi johtanut Oilersin siirtymiseen Houstoniin, mutta edmontonilaisten liikemiesten yhteenliittymä Edmonton Investors Group Limited Partnership vastasi tarjoukseen ja seuran omistus siirtyi sille.

Vuonna 1997 Oilers palasi viiden vuoden tauon jälkeen NHL:n pudotuspeleihin ja selviytyi toiselle kierrokselle voitettuaan Dallas Starsin tasaisessa ottelusarjassa. Ratkaisevan seitsemännen ottelun viimeinen maali syntyi läpiajosta jatkoajalla. Toisella kierroksella Oilers hävisi hallitsevalle mestarille Colorado Avalanchelle. Edmonton ja Dallas kohtasivat myös vuoden 1998 pudotuspeleissä, toisella kierroksella, mutta Dallas oli tuolla kertaa vahvempi. Vuosien 1997 ja 2003 välisenä aikana Oilers ja Stars kohtasivat toisensa pudotuspeleissä kuusi kertaa, viidesti ensimmäisellä kierroksella. Ainoa vuosi välissä, jolloin joukkueet eivät kohdanneet, oli vuosi 2002, jolloin molemmat jäivät pudotuspelien ulkopuolelle. Dallas voitti vuoden 1997 pudotuspelisarjaa lukuun ottamatta Edmontonin joka vuosi. Putkelle tuli päätös vuonna 2004, kun Oilers ei päässyt pudotuspeleihin. Edmonton Oilersin tunnetuimpia pelaajia 1990-luvun puolivälin ja 2000-luvun alun välillä olivat muun muassa maalivahdit Curtis Joseph ja Tommy Salo sekä hyökkääjät Jason Arnott, Bill Guerin, Ryan Smyth ja Doug Weight.

22. marraskuuta 2003 Oilers isännöi Heritage Classicia, NHL:n ensimmäistä virallista ulkoilmaottelua, millä juhlistettiin Oilersin 25. kautta NHL:ssä. Oilers hävisi Edmontonin Commonwealth Stadiumilla pelatun ottelun Montreal Canadiensille maalein 3–4. Ottelua seurasi paikan päällä 57 167 katsojaa, mikä oli NHL:n ennätys ennen kuin vuonna 2008 järjestetyn NHL Winter Classicin 71 217 katsojaa ylittivät sen.

### 2000-vuosikymmenen puolivälin jälkeen

Oilersin kapteeni Andrew Ference helmikuussa 2014.
Vuonna 2006 Oilers palasi kuudentoista vuoden tauon jälkeen Stanley Cup -loppuotteluihin. Runkosarjassa konferenssinsa kahdeksanneksi sijoittunut seura voitti pudotuspeleissä Detroit Red Wingsin, San Jose Sharksin sekä Mighty Ducks of Anaheimin, mutta hävisi loppuotteluissa Carolina Hurricanesille voitoin 3–4. Tärkeitä pelaajia Oilersin pudotuspelimenestyksessä olivat muun muassa ennen kauden alkua hankittu puolustaja Chris Pronger, joka oli pudotuspeleissä seuran paras pistemies, pudotuspelien paras maalintekijä Fernando Pisani sekä keväällä 2006 ennen siirtorajan umpeutumista hankittu maalivahti Dwayne Roloson, joka kuitenkin loukkaantui ensimmäisessä loppuottelussa Hurricanesia vastaan ja joutui sivuun ratkaisevista loppuotteluista, joissa Oilersin maalilla pelasi Jussi Markkanen.

Stanley Cup -huuman jälkeen seura luopui tärkeimmästä pelaajastaan Prongerista hänen omasta tahdostaan ja on jäänyt pudotuspelien ulkopuolelle yhdeksästi peräkkäin vuosina 2007–2015, vuosina 2010 ja 2011 NHL:n pienimmällä pistemäärällä. Tämän ansiosta seura on saanut korkeita varausvuoroja, joilla se on varannut muun muassa Taylor Hallin, Ryan Nugent-Hopkinsin, Nail Jakupovin ja Connor McDavidin, kaikki neljä varausvuosiensa ykkösvarauksia.

Vuonna 2008 Oilersin omistaja vaihtui, kun edmontonilainen apteekkimiljardööri Daryl Katz osti seuran Edmonton Investors Groupilta 200 miljoonalla dollarilla.

Oilers siirrettiin vuonna 2013, jolloin NHL:n divisioonien määrän vähennettiin kuudesta neljään, Tyynenmeren divisioonaan, mitä ennen se kuului vuodesta 1998 luoteiseen divisioonaan.

Kaudella 2022–2023 Oilersin pelaajat Connor McDavid, Leon Draisaitl ja Ryan Nugent-Hopkins ylsivät kukin 100 tehopisteeseen. Edellisen kerran tällaiseen saavutukseen ovat yltäneet kaudella 1995–1996 Pittsburgh Penguinsin pelaajat Mario Lemieux, Jaromír Jágr ja Ron Francis.

Logot
-----

### Alberta Oilers (WHA)

* 1972–1973 1972–1973

### Edmonton Oilers (WHA)

* 1973–1979 1973–1979

### Edmonton Oilers

* 1979–1986 1979–1986
* 1986–1996 1986–1996
* 1996–2011 1996–2011
* 2011–2017 2011–2017
* 2017–2022 2017–2022
* 2022– 2022–

Menestys kausi kaudelta
-----------------------

### Alberta/Edmonton Oilers (WHA 1972–1979)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Kausi** | **O** | **V** | **H** | **T** | **P** | **TM** | **PM** | **Pudotuspelit** |
| 1972–1973 | 78 | 37 | 35 | 6 | 80 | 259 | 250 | Ulkona |
| 1973–1974 | 78 | 44 | 32 | 2 | 90 | 332 | 275 | 1. kierros |
| 1974–1975 | 78 | 36 | 38 | 4 | 76 | 279 | 279 | Ulkona |
| 1975–1976 | 81 | 27 | 49 | 5 | 59 | 268 | 345 | 2. kierros |
| 1976–1977 | 81 | 34 | 43 | 4 | 72 | 243 | 304 | 2. kierros |
| 1977–1978 | 80 | 38 | 39 | 3 | 79 | 309 | 307 | 1. kierros |
| 1978–1979 | 80 | 48 | 30 | 2 | 98 | 340 | 266 | Loppuottelutappio |

### Edmonton Oilers (NHL 1979–)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Kausi** | **O** | **V** | **H** | **T** | **JA-H** | **P** | **TM** | **PM** | **Pudotuspelit** |
| 1979–1980 | 80 | 28 | 39 | 13 | -- | 69 | 301 | 322 | 1. kierros |
| 1980–1981 | 80 | 29 | 35 | 16 | -- | 74 | 328 | 327 | 2. kierros |
| 1981–1982 | 80 | 48 | 17 | 15 | -- | 111 | 417 | 295 | 1. kierros |
| 1982–1983 | 80 | 47 | 21 | 12 | -- | 106 | 424 | 315 | Loppuottelutappio |
| 1983–1984 | 80 | 57 | 18 | 5 | -- | 119 | 446 | 314 | **Mestari** |
| 1984–1985 | 80 | 49 | 20 | 11 | -- | 109 | 401 | 298 | **Mestari** |
| 1985–1986 | 80 | 56 | 17 | 7 | -- | 119 | 426 | 310 | 2. kierros |
| 1986–1987 | 80 | 50 | 24 | 6 | -- | 106 | 372 | 284 | **Mestari** |
| 1987–1988 | 80 | 44 | 25 | 11 | -- | 99 | 363 | 288 | **Mestari** |
| 1988–1989 | 80 | 38 | 34 | 8 | -- | 84 | 325 | 306 | 1. kierros |
| 1989–1990 | 80 | 38 | 28 | 14 | -- | 90 | 315 | 283 | **Mestari** |
| 1990–1991 | 80 | 37 | 37 | 6 | -- | 80 | 272 | 272 | Konferenssin loppuottelut |
| 1991–1992 | 80 | 36 | 34 | 10 | -- | 82 | 295 | 297 | Konferenssin loppuottelut |
| 1992–1993 | 84 | 26 | 50 | 8 | -- | 60 | 242 | 337 | Ulkona |
| 1993–1994 | 84 | 25 | 45 | 14 | -- | 64 | 261 | 305 | Ulkona |
| 1994–1995 | 48 | 17 | 27 | 4 | -- | 38 | 136 | 183 | Ulkona |
| 1995–1996 | 82 | 30 | 44 | 8 | -- | 68 | 240 | 304 | Ulkona |
| 1996–1997 | 82 | 36 | 37 | 9 | -- | 81 | 252 | 247 | 2. kierros |
| 1997–1998 | 82 | 35 | 37 | 10 | -- | 80 | 215 | 224 | 2. kierros |
| 1998–1999 | 82 | 33 | 37 | 12 | -- | 78 | 230 | 226 | 1. kierros |
| 1999–2000 | 82 | 32 | 26 | 16 | 8 | 88 | 226 | 212 | 1. kierros |
| 2000–2001 | 82 | 39 | 28 | 12 | 3 | 93 | 243 | 222 | 1. kierros |
| 2001–2002 | 82 | 38 | 28 | 12 | 4 | 92 | 205 | 182 | Ulkona |
| 2002–2003 | 82 | 36 | 26 | 11 | 9 | 92 | 231 | 230 | 1. kierros |
| 2003–2004 | 82 | 36 | 29 | 12 | 5 | 89 | 221 | 208 | Ulkona |
|
| 2005–2006 | 82 | 41 | 28 | -- | 13 | 95 | 256 | 251 | Loppuottelutappio |
| 2006–2007 | 82 | 32 | 43 | -- | 7 | 71 | 195 | 248 | Ulkona |
|
| 2007–2008 | 82 | 41 | 35 | -- | 6 | 88 | 235 | 251 | Ulkona |
| 2008–2009 | 82 | 38 | 35 | -- | 9 | 85 | 228 | 244 | Ulkona |
|
| 2009–2010 | 82 | 27 | 47 | -- | 8 | 62 | 214 | 284 | Ulkona |
| 2010–2011 | 82 | 25 | 45 | -- | 12 | 62 | 193 | 269 | Ulkona |
| 2011–2012 | 82 | 32 | 40 | -- | 10 | 74 | 212 | 239 | Ulkona |
| 2012–2013 | 48 | 19 | 22 | -- | 7 | 45 | 125 | 134 | Ulkona |
| 2013–2014 | 82 | 29 | 44 | -- | 9 | 67 | 203 | 270 | Ulkona |
| 2014–2015 | 82 | 24 | 44 | -- | 14 | 62 | 198 | 283 | Ulkona |
| 2015–2016 | 82 | 31 | 43 | -- | 8 | 70 | 203 | 245 | Ulkona |
| 2016–2017 | 82 | 47 | 26 | -- | 9 | 103 | 247 | 212 | 2. kierros |
| 2017–2018 | 82 | 36 | 40 | -- | 6 | 78 | 234 | 263 | Ulkona |
| 2018–2019 | 82 | 35 | 38 | -- | 9 | 79 | 232 | 274 | Ulkona |
| 2019–2020 | 71 | 37 | 25 | -- | 9 | 83 | 225 | 217 | Karsintakierros |
| 2020–2021 | 56 | 35 | 19 | -- | 2 | 72 | 183 | 154 | 1. kierros |
| 2021–2022 | 82 | 49 | 27 | -- | 6 | 104 | 290 | 252 | Konferenssin loppuottelut |
| 2022–2023 | 82 | 50 | 23 | -- | 9 | 109 | 325 | 260 | 2. kierros |

***Lyhenteet:** O = ottelut, V = voitot, H = häviöt, T = tasapelit, JA-H = jatkoaikatappiot, P = pisteet, TM = tehdyt maalit, PM = päästetyt maalit*

Pelaajat
--------

### Joukkue kaudella 2023–2024

| Edmonton Oilers kaudella 2023–2024 |
| --- |
| Kokoonpano | Valmentajat |
| **Maalivahdit*** 31  Kanada Calvin Pickard
* 74  Kanada Stuart Skinner

**Puolustajat*** 2  Kanada Evan Bouchard
* 86  Ruotsi Philip Broberg
* 5  Kanada Cody Ceci
* 73  Kanada Vincent Desharnais
* 14  Ruotsi Mattias Ekholm
* 27  Kanada Brett Kulak
* 25  Kanada Darnell Nurse **(A)**
* 51  Kanada Troy Stecher
 |  | **Hyökkääjät*** 28  Kanada Connor Brown
* 39  Kanada Sam Carrick
* 29  Saksa Leon Draisaitl **(A)**
* 21  Yhdysvallat Adam Erne
* 37  Kanada Warren Foegele
* 89  Kanada Sam Gagner
* 57  Kanada James Hamblin
* 19  Kanada Adam Henrique
* 55  Kanada Dylan Holloway
* 18  Kanada Zach Hyman
* 13  Ruotsi Mattias Janmark
* 91  Kanada Evander Kane
* 97  Kanada Connor McDavid **(C)**
* 71  Kanada Ryan McLeod
* 93  Kanada Ryan Nugent-Hopkins **(A)**
* 90  Kanada Corey Perry
* 10  Yhdysvallat Derek Ryan
 |  | **Päävalmentaja*** Kris Knoblauch

---

Selitykset* **(C)** Kapteeni
* **(A)** Varakapteeni

---

Lähde: Eliteprospects *eliteprospects.com*.  Päivitetty: 9. maaliskuuta 2024 |

### Hockey Hall of Famen jäsenet (aikajärjestyksessä)

* SveitsiKanada Jacques Plante
* Kanada Norm Ullman
* KanadaYhdysvallat Wayne Gretzky
* Suomi Jari Kurri
* Kanada Grant Fuhr
* Kanada Paul Coffey
* Kanada Mark Messier
* Kanada Glenn Anderson
* Kanada Adam Oates

### Kapteenit

* Kanada Al Hamilton – 1972–1976
* Kanada Glen Sather – 1976–1977
* Kanada Paul Shmyr – 1977–1979
* Kanada Ron Chipperfield – 1979–1980
* Kanada Blair McDonald – 1980–1981
* Yhdysvallat Lee Fogolin Jr. – 1981–1983
* KanadaYhdysvallat Wayne Gretzky – 1983–1988
* Kanada Mark Messier – 1988–1991
* Kanada Kevin Lowe – 1991–1992
* Kanada Craig MacTavish – 1992–1994
* Kanada Shayne Corson – 1994–1995
* Kanada Kelly Buchberger – 1995–1999
* Yhdysvallat Doug Weight – 1999–2001
* Kanada Jason Smith – 2001–2007
* Kanada Ethan Moreau – 2007–2010
* Kanada Shawn Horcoff – 2010–2013
* Kanada Andrew Ference – 2013–2016
* Kanada Ryan Smyth – 2014 (uransa viimeisessä ottelussa)
* Kanada Connor McDavid – 2016–

### Jäädytetyt numerot

* **3** Kanada Al Hamilton
* **7** Kanada Paul Coffey
* **9** Kanada Glenn Anderson
* **11** Kanada Mark Messier
* **17** Suomi Jari Kurri
* **31** Kanada Grant Fuhr
* **99** KanadaYhdysvallat Wayne Gretzky (sittemmin numero jäädytetty koko liigassa)
* **3542** Kanada Rod Phillips (radioselostaja, 3542 selostettua Oilersin ottelua)

Joukkueenjohto
--------------

* **Päävalmentaja:** Kris Knoblauch Kanada
* **Apuvalmentaja:** Glen Gulutzan Kanada
* **Apuvalmentaja:** Paul Coffey Kanada
* **Apuvalmentaja:** Mark Stuart Yhdysvallat
* **Maalivahtivalmentaja:** Dustin Schwartz Kanada
* **Videovalmentaja:** Jeremy Coupal Kanada
* **Apuvideovalmentaja:** Noah Segall Yhdysvallat
* **Fysiikkavalmentaja:** Chad Drummond Kanada
* **Apufysiikkavalmentaja:** Joel Jackson Kanada
* **Luisteluvalmentaja:** David Pelletier Kanada
* **Huoltopäällikkö:** Jeff Lang Kanada
* **Presidentti & Toimitusjohtaja:** Ken Holland Kanada
* **Apulaistoimitusjohtaja:** Keith Gretzky Kanada
* **Apulaistoimitusjohtaja & Ammattilaiskykyjenetsinnänjohtaja:** Brad Holland Kanada
* **Apulaistoimitusjohtaja:** Bill Scott Kanada
* **Toimitusjohtajan erityisavustaja:** Steve Staios Kanada
* **Amatöörikykyjenetsinnänjohtaja & Henkilöstöjohtaja** Rick Pracey Kanada
* **Euroopankykyjenetsinnänjohtaja** Milan Tichý Tšekki

Seuraennätykset runkosarjassa
-----------------------------

**Eniten otteluita:**

* 1037: Kanada Kevin Lowe (1979–1992 ja 1996–1998)

**Eniten maaleja:**

* 583: KanadaYhdysvallat Wayne Gretzky (696 ottelua)

**Eniten syöttöpisteitä:**

* 1086: KanadaYhdysvallat Wayne Gretzky

**Eniten pisteitä:**

* 1669: KanadaYhdysvallat Wayne Gretzky

**Eniten jäähyminuutteja:**

* 1747: Kanada Kelly Buchberger (795 ottelua)

Seuraennätykset pudotuspeleissä
-------------------------------

**Eniten otteluita:**

* 172: Kanada Kevin Lowe

**Eniten maaleja:**

* 92: Suomi Jari Kurri (146 ottelua)

**Eniten syöttöpisteiä:**

* 171: KanadaYhdysvallat Wayne Gretzky (120 ottelua)

**Eniten pisteitä:**

* 252: KanadaYhdysvallat Wayne Gretzky

**Eniten jäähyminuutteja:**

* 314: Kanada Glenn Anderson (164 ottelua)

Lähteet
-------

1. ↑  Edmonton Oilers 1983-84 to 1989-90 Legends of Hockey.  Arkistoitu 5.9.2015. Viitattu 15.4.2013. (englanniksi)
2. ↑  NHL Dynasties Legends of Hockey.  Arkistoitu 16.7.2017. Viitattu 15.4.2013. (englanniksi)
3. ↑  Farrell, Andrew: Billionaire Katz Nets Hockey Franchise *Forbes.com*.  6.2.2008. Viitattu 23.3.2010. (englanniksi)
4. ↑  Panaccio, Tim: NHL announces new division names for 2013-14 *CSNPhilly.com*.  19.7.2013.  Arkistoitu 21.7.2013. Viitattu 20.7.2013. (englanniksi)
5. ↑  Edmontonin tehotrio ylsi saavutukseen, joka on viimeksi nähty lähes 30 vuotta sitten Mario Lemieux'n tähdittämässä Pittsburghissa *Yle Urheilu*.  6.4.2023. Viitattu 15.4.2023.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Edmonton Oilers**.
* Edmonton Oilersin verkkosivut (englanniksi)
* suomalaiset Edmonton Oilers -pelaajat, nhlfinns.com

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
National Hockey League |
| --- |
|  |
| 

|  |  |
| --- | --- |
| Läntinen konferenssi | Itäinen konferenssi |
| 

| * n
* k
* m
 Tyynenmeren divisioona |
| --- |
|  |
| Anaheim Ducks |
|  |
| Calgary Flames |
|  |
| Edmonton Oilers |
|  |
| Los Angeles Kings |
|  |
| San Jose Sharks |
|  |
| Seattle Kraken |
|  |
| Vancouver Canucks |
|  |
| Vegas Golden Knights |

 | 

| * n
* k
* m
 Keskinen divisioona |
| --- |
|  |
| Arizona Coyotes |
|  |
| Chicago Blackhawks |
|  |
| Colorado Avalanche |
|  |
| Dallas Stars |
|  |
| Minnesota Wild |
|  |
| Nashville Predators |
|  |
| St. Louis Blues |
|  |
| Winnipeg Jets |

 | 

| * n
* k
* m
 Atlantin divisioona |
| --- |
|  |
| Boston Bruins |
|  |
| Buffalo Sabres |
|  |
| Detroit Red Wings |
|  |
| Florida Panthers |
|  |
| Montreal Canadiens |
|  |
| Ottawa Senators |
|  |
| Tampa Bay Lightning |
|  |
| Toronto Maple Leafs |

 | 

| * n
* k
* m
 Metropolien divisioona |
| --- |
|  |
| Carolina Hurricanes |
|  |
| Columbus Blue Jackets |
|  |
| New Jersey Devils |
|  |
| New York Islanders |
|  |
| New York Rangers |
|  |
| Philadelphia Flyers |
|  |
| Pittsburgh Penguins |
|  |
| Washington Capitals |

 |

 |

 |